**Postup pri poukázaní 2 % (3 %) z dane u jednotlivých poukazovateľov**

POZOR NOVINKA !

Od roku 2013 už môžu dobrovoľníci, ktorí v roku 2012 dobrovoľnícky odpracovali najmenej 40 hodín (a majú o tom potvrdenia), poukázať až 3%. Aby dobrovoľník mohol poukázať 3% z dane, tak musí získať Potvrdenie o odpracovaní minimálne 40 hodín dobrovoľníckych aktivít. Toto Potvrdenie môže vystaviť buď tzv. vysielajúca organizácia (teda organizácia, ktorá dobrovoľníka vysiela na výkon dobrovoľníckej práce) alebo tzv. prijímateľ (t.j. v prospech koho dobrovoľník aktivity vykonával).

**A. Fyzické osoby – ZA MESTNANCI –**

**za ktorých podáva daňové priznanie zamestnávateľ**

* **do 15. februára 2013** požiadajte zamestnávateľa o vykonanie ročného zúčtovania preddavkov na daň
* potom požiadajte zamestnávateľa o vyhotovenie Potvrdenia o zaplatení dane z príjmov zo závislej činnosti
* Z tohto Potvrdenia si viete zistiť dátum zaplatenia dane a vypočítať:

1. **2% z Vašej zaplatenej dane** – to je maximálna suma, ktorú môžete v prospech

prijímateľa poukázať, ak ste v roku 2012 neboli dobrovoľníkom, alebo dobrovoľnícky

odpracovali menej ako 40 hodín. Táto suma však musí byť minimálne 3,32 €.

1. **3% z Vašej zaplatenej dane**, ak ste v roku 2012 odpracovali dobrovoľnícky minimálne 40 hodín a získate o tom Potvrdenie od organizácie/organizácií, pre ktoré ste v roku 2012 dobrovoľnícky pracovali.

Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!

* z tohto potvrdenia si zamestnancivypočítajú sumu 2% zo zaplatenej dane (nesmie byť nižšia ako 3,32 €) a vpíšu ju do Vyhlásenia o poukázaní podielu zaplatenej dane
* **do 30. apríla 2013** pošlú/doručia vyplnené *Vyhlásenie o poukázaní podielu zaplatenej dane z príjmov fyzickej osoby za r. 2012* a *Potvrdenia o zaplatení dane z príjmov zo závislej činnosti* príslušnému daňovému úradu
* tieto tlačivá sa podávajú výlučne na daňový úrad podľa miesta trvalého bydliska

**Upozornenie:** Podiel 2% a 3% z dane môže daňovník – fyzická osoba poukázať len

v prospech jedného prijímateľa.

**Poznámky:**

* Fyzické osoby poukazujú v roku 2013 2% z dane, dobrovoľníci môžu poukázať až 3% z dane!
* **Do kolónky ROK sa píše 2012**
* Tlačivá sa podávajú výlučne na daňový úrad podľa Vášho bydliska
* Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.
* IČO prijímateľa sa do kolóniek vypisuje zľava . Ak organizácia nemá SID, kolónky na SID nechajte prázdne.

**B. Fyzické osoby – ktoré si podávajú sami daňové priznanie**

* do **2. apríla 2013** podajú daňové priznanie príslušnému daňovému úradu podľa miesta trvalého bydliska
* Vyhlásenie o poukázaní podielu zaplatenej dane je už súčasťou formulára daňového priznania, preto je potrebné priamo do daňového formulára vypísať tieto údaje:

**názov:** Miestna akčná skupina Vršatec

**sídlo:** Obecný úrad Horná Súča 23, 913 33 Horná Súča

**forma:** občianske združenie

**IČO:** 42025303

* vypočítaná suma 2% z ich zaplatenej dane nesmie byť **nižšia ako 3,32 €**
* vypočítajte si:

1. **2% z vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2012 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3,32 €.
2. **3% z vašej zaplatenej dane,** ak ste v roku 2012 odpracovali dobrovoľnícky minimálne 40 hodín a získate o tom *Potvrdenie* od organizácie/organizácií, pre ktoré ste v roku 2012 dobrovoľnícky pracovali.

Ak ste poukázali 3% z dane, povinnou prílohou k Daňovému priznaniu je aj *Potvrdenie*

*o odpracovaní minimálne 40 hodín dobrovoľníckej činnosti!*

**Upozornenie**: Podiel 2% a 3% z dane môže daňovník – fyzická osoba poukázať len

v prospech jedného prijímateľa.

**Poznámky:**

* Fyzické osoby poukazujú v roku 2013 2% z dane, pričom dobrovoľníci však môžu poukázať až 3% z dane!
* Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.
* Okrem daňového priznania podávate spolu s daňovým priznaním na poukázanie 3% aj Potvrdenie o odpracovaní minimálne 40 hodín dobrovoľníckej činnosti v roku 2012. Ak poukazujete iba 2% z dane, tak potom podávate iba samotné Daňové priznanie.
* IČO prijímateľa sa do koloniek vypisuje zľava
* Ak organizácia nemá uvedené SID, tak kolónku na SID nechajte prázdnu

**C. Právnické osoby**

* **do 2. apríla 2013** podajú daňové priznanie príslušnému daňovému úradu
* vyhlásenie o poukázaní podielu zaplatenej dane je už súčasťou formulára daňového priznania, preto je potrebné priamo do daňového formulára vypísať tieto údaje:

**názov:** Miestna akčná skupina Vršatec

**sídlo:** Obecný úrad Horná Súča 23, 913 33 Horná Súča

**forma:** občianske združenie

**IČO:** 42025303

* vypočítaná suma 2% z ich zaplatenej dane nesmie byť nižšia ako **8,30 €**
* Ak právnická osoba (firma) v roku 2012 až do termínu na podanie daňového priznania a aplatenie dane v roku 2013 (zvyčajne do 31.3.2013) NEDAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,5% z dane – vyznačí v daňovom priznaní, že poukazuje iba 1,5% z dane – VYPLNÍ v časti IV. kolónku 3.
* Ak právnická osoba (firma) v roku 2012 až do termínu na podanie daňového priznania a zaplatenie dane v roku 2013 (zvyčajne do 31.3.2013) DAROVALA financie vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane (tak ako po minulé roky) – VYPLNÍ v časti IV. kolónky 1 a 2.

**Poznámky:**

* Čísla účtov prijímateľov nepotrebujete, ani ich nikde neuvádzate, nakoľko peniaze na účty prijímateľov prevádzajú daňové úrady, nie Vy. Vy platíte celú daň daňovému úradu.
* Okrem daňového priznania už nepodávate na poukázanie 2% z dane žiadne iné tlačivá, ako napríklad kópie darovacích zmlúv, atď. – tie sú dôležité pri až pri prípadnej kontrole.
* IČO prijímateľa sa do kolóniek vypisuje zľava. Ak organizácia nemá uvedený SID, tak kolónky na SID nechajte prázdne.

Zdroj: www.rozhodni.sk